S-26/2016

Mál þetta var höfðað með ákæru héraðssaksóknara, útgefinn 19. janúar 2016, á hendur H-kk-þgf A-kk-þgf H-kk-þgf, kt. 000000-0000, Álfkonuhvarfi 35 í Kópavogi, „fyrir eftirfarandi brot framin að kvöldi miðvikudagsins 25. júní 2014:

1. Umferðarlagabrot, með því að hafa ekið bifreiðinni SL-998, undir áhrifum áfengis ... suður Vatnsendaveg í Kópavogi, og ekki hlýtt fyrirmælum lögreglu um að stöðva aksturinn, heldur ekið áfram uns lögregla stöðvaði aksturinn við bifreiðageymslu við hús númer 35 við Álfkonuhvarf.

Telst þetta varða við 3. mgr. 5. gr. og 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987.

Brot gegn valdstjórninni, með því að hafa er lögregla hafði afskipti af ákærða í framangreint skipti, á lögreglustöðinni við Dalveg í Kópavogi hótað lögreglumanninum Þ-kk-þgf R-kk-þgf Þ-kk-þgf lífláti.

Telst þetta varða við 1. mgr. 106. gr. almennra hegningarlaga nr. 19/1940.“

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar.

Ákærði hefur fyrir dómi skýlaust játað að hafa framið þau brot sem saksókn á hendur honum tekur til. Var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í málinu, en magn áfengis í blóðsýni sem tekið var úr honum í kjölfar framangreinds aksturs hans var 3,01‰. Eru brot ákærða réttilega heimfærð til refsiákvæða í ákæru.

Samkvæmt sakavottorði ákærða hefur honum einu sinni verið gerð refsing, en hann var 16. desember 2009 dæmdur í fjögurra mánaða fangelsi, skilorðsbundið til þriggja ára, fyrir brot gegn 1. mgr. 217. gr. almennra hegningarlaga. Að því gættu þykir refsing ákærða eftir atvikum hæfilega ákveðin fangelsi í 30 daga. Þykir mega fresta fullnustu hennar og að hún falli niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga. Þá verður ákærða að auki gert að greiða 160.000 krónur í sekt til ríkissjóðs. Verði sektin eigi greidd innan fjögurra vikna frá birtingu dómsins skal ákærði í hennar stað sæta fangelsi í 12 daga.

Með vísan til 5. mgr. 102. gr. umferðarlaga verður ákærði sviptur ökurétti í tvö ár frá birtingu dóms þessa að telja.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, H-kk-nf A-kk-nf H-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 160.000 krónur í sekt til ríkissjóðs innan fjögurra vikna frá birtingu dómsins en sæti ella fangelsi í 12 daga.

Ákærði er sviptur ökurétti í tvö ár frá birtingu dóms þessa að telja.

Ákærði greiði 102.067 krónur í sakarkostnað, þar með talda þóknun skipaðs verjanda síns, Þ-kvk-ef B-kvk-ef hæstaréttarlögmanns, 80.600 krónur.

Þ-kk-nf I-kk-nf N-kk-nf